als_Latn dik_Latn sag_Latn
Liberalizimi i vizave nuk do t'i përfshijë Shqipërinë dhe Bosnjën e Hercegovinën, për shkak se të dy vendet tani për tani nuk i kanë përmbushur kushtet e vendosura nga Brukseli për kalim në "listën e bardhë të shengenit".
Këshilli i ministrave të punëve të brendshme dhe të drejtësisë të vendeve-anëtare të BE-së në seancën e sotme do të vendos për heqjen e regjimit të vizave për udhëtim në Union për qytetarët e Maqedonisë, Serbisë dhe Malit të Zi.
Parlamenti Evropian më 12 nëntor miratoi Rezolutë me të cilën propozohet heqja e vizave për shtetasit e tre vendeve ballkanike nga 19 dhjetori. Rezoluta u miratua me 550 vota "për", 51 "kundër" dhe 37 "të abstenuar".
Paraprakisht, rekomandim për heqje të regjimit të vizave për Maqedoninë, Serbinë dhe Malin dhe Zi dha edhe Komisioni Evropian.
Liberalizimi i vizave nuk do t'i përfshijë Shqipërinë dhe Bosnjën e Hercegovinën, për shkak se të dy vendet tani për tani nuk i kanë përmbushur kushtet e vendosura nga Brukseli për kalim në "listën e bardhë të shengenit".
Megjithatë, përfaqësuesit evropian theksojnë se dera për këto dy shtete nuk është e mbyllur tërësisht dhe se ato do të mund të marrin liberalizim të vizave më 1 korrik të vitit 2010, në qoftë se gjatë gjysmës së parë të vitit të ardhshëm i përmbushin kushtet e vendosura.
als_Latn als_Latn als_Latn als_Latn als_Latn als_Latn